Škoda Auto

«**Škoda**» () — чэская кампанія-вытворца транспартных сродкаў са штаб-кватэрай у месьце Млада Болеслаў, заснаваная ў 1895 року. Колькасьць супрацоўнікаў — 26,1 тыс. чалавек.

## Мінуўшчына
Гісторыя вытворчасьці аўтамабіляў, якія носяць у цяперашні час марку «Шкода», пачалася з канца 1895 року ў чэскім месьце Млада Болеслаў. Кнігагандляр Вацлаў Лаўрын і мэханік Вацлаў Клемэнт, абодва аматары-вэласіпэдысты, пачалі выпускаць ровары ўласнай канструкцыі, назваўшы іх патрыятычна — *Славія*.

Іхнія справы ішлі шчасна. Да 1899 фірма Laurin & Klement Co. пачала вытворчасьць матацыклаў. Гоншчыкі атрымалі першыя перамогі ў міжнародных спаборніцтвах.

На мяжы стагодзьдзяў кампанія ўзяла курс на вытворчасьць аўтамабіляў.

Першы аўтамабіль, Voiturette A, выпушчаны ў 1905, меў камэрцыйны посьпех і стаў знакавым у гісторыі чэскага аўтамабілебудаваньня. Дзякуючы сваім ноў-хаў і досьведу кампанія вельмі хутка заняла трывалыя пазыцыі на сусьветных рынках. Laurin & Klement спрыяла сьцьвярджэньню пазыцыяў Багемскага каралеўства як найболей прамыслова разьвітага рэгіёну Аўстра-Вугорскай манархіі.

У 1907 заснавальнікі пераўтварылі некалі сямейнае прадпрыемства L & K у акцыянэрнае таварыства. Прагрэс прывёў да стварэньня новай мадэлі — Faeton. Пасьля 1914 року кампанія брала ўдзел у вытворчасьці вайсковай прадукцыі.

Для ўмацаваньня і захаваньня сваіх пазыцыяў, а таксама мадэрнізацыі вытворчасьці L & K шукалі моцнага партнэра. 27 чэрвеня 1925 L & K увайшла ў склад найбуйнейшага прамысловага прадпрыемства рэгіёну «Шкода-Пльзень» (Škoda Plzeň), уладальнікам якой зьяўляўся Эміль Шкода. На гэтым скончылася гісторыя маркі Laurin & Klement і зьявілася новая кампанія — Škoda.

### Гады Другой Сусьветнай вайны
У гады Другой Сусьветнай вайны Skoda стала часткай эканамічнай сыстэмы Трэцяга Райху і практычна цалкам пераключылася на выпуск вайсковай прадукцыі. Заводы выпускалі газагенэратарныя грузавікі, гусенічныя цягачы, а на базе распрацаванай у 1936 року вытанчанай мадэлі Skoda Superb выпускаліся вайсковыя пазадарожнікі. Завод выпускаў узбраеньне для нацысцкіх войскаў, і таму ў 1945 да 70% заводзкіх магутнасьцяў былі зьнішчаныя англа-амэрыканскімі бамбаваньнямі.

### Канцэрн [[Volkswagen AG]]
У сьнежні 1990 урад абраў у якасьці партнэра канцэрн Volkswagen. 16 красавіка 1991 Škoda стала чацьвёртым брэндам у канцэрне, які аб’ядноўваў маркі Volkswagen, Audi і Seat.

Дзякуючы ўзаемадзеяньню з заходнімі партнэрамі і новаму эканамічнаму мысьленьню Škoda правяла мерапрыемствы па мадэрнізацыі тэхнічна-вытворчай базы. У выніку гэтага зьявілася канкурэнтаздольная мадэль — Felicia. За ёй усьлед рушылі і больш пасьпяховыя мадэлі — Octavia, Fabia і гонар кампаніі — Škoda Superb.

У цяперашні час фірма акрамя легкавых аўтамабіляў выпускае грузавікі, аўтобусы, авіяцыйныя рухавікі і сельскагаспадарчыя машыны.

## Аўтамабілі

Файл:220505 skoda.jpg|Skoda 1202, 1961
Файл:Skoda felicia 1962 front.jpg|Skoda Felicia, 1962
Файл:Skoda 1000MB front.jpg|Skoda 1000 MB, 1964–1969
Файл:SKODA 1100 MB De Luxe.JPG|Skoda 1100 MB, 1967
Файл:Skoda 100.jpg|Skoda 100, 1969
Файл:Skoda110lse.jpg|1979 Skoda 110 L
Файл:Skoda110R.JPG|Skoda 110R, 1970
Файл:Skoda_1203.jpg|Skoda 1203
Файл:Skoda 105S - front.jpg|Skoda 105S, 1976
Файл:Skoda 120L.jpg|Skoda 120L, 1984–1990
Файл:Skoda130estelle.JPG|Skoda 130, 1984
Файл:Skoda rapid 001.jpg|Skoda 136, 1988
Файл:Skoda Favorit 135 L.JPG|1991 Skoda Favorit
Файл:1997.skoda.felicia.gli.1point9d.arp.jpg|Skoda Felicia GLI 1.9D, 1997
Файл:Felugara.jpg|1998 Skoda Felicia
Файл:Skodaoctavia99.jpg|Skoda Octavia, 1999
Файл:skoda.favia.bristol.750pix.jpg|2001 Skoda Fabia
Файл:Skoda fabia kombi v sst.jpg|Skoda Fabia Combi, 2000
Файл:Skoda Superb vr2 titan.jpg|Skoda Superb, 2001
Файл:Skoda_Octavia_II_silver_vr.jpg|Skoda Octavia II, 2004
Файл:Skoda_Octavia_Combi_front_20071125.jpg|Skoda Octavia Combi II, 2004
Файл:Skoda_Fabia_blue_front_20071125.jpg|Skoda Fabia, 2007
}}


## Крыніцы

## Вонкавыя спасылкі
* Афіцыйная бачына
* Прадстаўніцтва ў Беларусі


Катэгорыя:Чэскія кампаніі